section_heading: Sportska karijera
paragraph_text: Luka Kaliterna za njega je rekao: “Najvatreniji je navijač svih splitskih sportskih klubova koji svojim entuzijazmom raspali gledaoce. Kao igrač, čisti amater, igrao je u raznim nogometnim društvima grada Splita. Šteta što mu stas nije dozvoljavao da brani velika vrata, jer bi se Ive bio uvrstio u red naših najboljih vratara. Stoga se opredijelio za mali nogomet, pa je danas u već odmakloj dobi života, naš najbolji čuvar malih vrata, na kojima privlači i oduševljava brojne gledaoce. Marović je zaslužan i za organizaciju te zanimljive igre u našem gradu, pa se sa sigurnošću može reći da je on uz mnoge druge uvelike pridonio razvitku malog nogometa u Splitu.“